Justiitsministeeriumi karistusõiguse osakonna juhataja Priit Pikamäe möönis, et haldusõiguserikkumiste seadustik on parkimist puudutavas osas juriidiliselt ebakorrektne ja selle muutmise ettepanek peaks tulema teede- ja sideministeeriumilt. «Haldusõiguserikku-miste seadustik ei näe ette n-ö seljataga trahvimist, mida parkimistrahvi määramine enamjaolt on,» selgitas Pikamäe. «Inimesele aga peab praeguse korra kohaselt alati jääma õigus oma teguviisi kohapeal selgitada. Seega on täitevametnikel täielik õigus parkimistrahvide menetlemisest keelduda.»